Tarybos reglamentas (EEB) Nr. 226/85
1985 m. sausio 29 d.
dėl Europos ekonominės bendrijos ir Jemeno Arabų Respublikos bendradarbiavimo susitarimo sudarymo
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį ir ypač jos 113 ir 235 straipsnius,
atsižvelgdama į Komisijos pasiūlymą [1],
atsižvelgdama į Europos Parlamento nuomonę [2],
kadangi Europos ekonominė bendrija, siekdama savo tikslų išorinių ekonominių santykių srityje, turėtų patvirtinti bendradarbiavimo susitarimą su Jemeno Arabų Respublika; kadangi kai kurios Susitarime numatytos ekonominio bendradarbiavimo formos viršija bendrosios prekybos politikos nustatytus įgaliojimus,
PRIĖMĖ ŠĮ REGLAMENTĄ:
1 straipsnis
Bendrijos vardu patvirtinamas Europos ekonominės bendrijos ir Jemeno Arabų Respublikos bendradarbiavimo susitarimas,
Susitarimo tekstas pateikiamas šio reglamento priede.
2 straipsnis
Tarybos Pirmininkas paskelbia Susitarimo 7 straipsnyje [3] nurodytą pranešimą.
3 straipsnis
Pagal Bendradarbiavimo susitarimo 5 straipsnio nuostatas sudarytame Jungtiniame komitete Bendrijai atstovauja Komisija, kuriai padeda valstybių narių atstovai.
4 straipsnis
Šis reglamentas įsigalioja trečią dieną nuo jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1985 m. sausio 29 d.